|  |  |
| --- | --- |
|  | **Rēzeknes novada Dome**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238; 646 22231, 646 25935,  e–pasts: [info@rezeknesnovads.lv](mailto:info@rdc.lv)  Informācija internetā: <http://www.rezeknesnovads.lv> |

**LĒMUMS**

Rēzeknē

2024. gada 18. jūlijā Nr. 692 (prot. Nr. 2024/DS-14, 12.§)

**Par Rēzeknes novada pašvaldības kustamās mantas - piekabes MMZ – 771B pārdošanu elektroniskā izsolē ar augšupejošu soli**

Pamatojoties uz Pašvaldības likuma 10.panta pirmās daļas 21.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un trešo daļu un 9.panta otro daļu, 32.panta pirmās daļas 1.punktu, Rēzeknes novada pašvaldības 2023.gada 5.janvāra noteikumiem Nr.6 “Kārtība, kādā notiek pašvaldības nekustamā īpašuma un kustamās mantas atsavināšanas process - izsoles kārtībā un atsavināšanas rezultātā iegūto līdzekļu izlietošana Rēzeknes novada pašvaldībā”, ņemot vērā iestādes “Dricānu apvienības pārvalde” 2024.gada 3.jūlija ierosinājumu un Finanšu komitejas 2024.gada 11.jūlija priekšlikumu,

Rēzeknes novada dome **nolemj**:

1. Nodot atsavināšanai, pārdodot elektroniskā izsolē ar augšupejošu soli, Rēzeknes novada pašvaldībai piederošo kustamo mantu – piekabi MMZ-771B pusuzkurināms pašizgāzēju (valsts numurs P3142LZ, pašizgāzēja atrašanās vieta Ozolmuižas pagasts), kurš ir noņemts no uzskaites Valsts tehniskās uzraudzības aģentūrā un kura atlikusī vērtība EUR 0,00.
2. Apstiprināt pašvaldības kustamās mantas- piekabes MMZ-771B izsoles noteikumus (izsoles noteikumi pievienoti).
3. Apstiprināt pašvaldības kustamās mantas nosacīto cenu – **EUR 1 500,00** (viens tūkstotis pieci simti *euro*, 00 centi).
4. Apstiprināt pašvaldības kustamās mantas - piekabes MMZ-771B pašizgāzēja pirkuma līgumu projektu (pirkuma līguma projekts pievienots).
5. Uzdot iestādei “Dricānu apvienības pārvalde” publicēt sludinājumu par kustamās mantas- piekabes MMZ-771B izsoli laikrakstā “Rēzeknes Vēstis” un Rēzeknes novada pašvaldības mājas lapā.
6. Noteikt, ka maksājumi, kas saistīti ar kustamās mantas sludinājuma publicēšanu laikrakstos un elektroniskā izsoļu vietnē, veicami no iestādes “Dricānu apvienības pārvalde” budžeta līdzekļiem.
7. Uzdot Rēzeknes novada pašvaldības elektronisko izsoļu komisijai ievietot elektronisko izsoļu vietnē <https://izsoles.ta.gov.lv> informāciju par šī lēmuma 1.punktā minētās kustamās mantas izsoli.
8. Izsoles rezultātus komisijai iesniegt apstiprināšanai Rēzeknes novada domē.

Domes priekšsēdētājs Monvīds Švarcs